Spanne moet gereed wees om die skrum te vorm binne 15 sekondes nadat die merk gemaak is. Straf: Vryskop.
'n Skrum moet drie spelers van elke span hê. Al drie moet aan die skrum gebind bly totdat dit ten einde loop. Straf: Strafskop.
'n Voorryspeler moet nie doelbewus die bal by die tonnel of uit die skrum in die rigting van die opponente se doellyn uitskop nie. Straf: Strafskop. press on veneers in 62294
Ellicott City dental crown pain
price for veneers Abbotsford V2S 6J4
dental veneers price in Mountain View CA
dental financing San Diego CA
Pleasant Hill restorative dentistry Saterdag se dinge – toortsie.com
Mei 1, 2017 Mei 2, 2017 ~ Toortsie
Saterdag vang my toe met ‘n slap riem. Vrydagaand het ek vreeslik planne vir die Saterdag gehad, ek sou vroegoggend na ‘n begrafnis gaan en die res van die dag kuier. Orals in die dorp kuier.
Maar Saterdagoggend vang my toe met ‘n slap riem. Ek kan nou nog nie ‘n benaming daarvoor gee nie. By die begrafnis kom ek by dooiemansdeur, geen mens in sig nie.
Terug by die huis voel ek vasgevang. Ek moet iewers heen, maar weet nie waarheen nie, hierdie is my huis en dis nie of ek wil loop toer nie. Ek huil, want ek verlang na my kinders en my dogter is nou getroud en sy gaan nie meer dae kom omlê voor die TV nie. Sy het ook nie meer ‘n ‘huis’ om na toe te kom nie, haar ‘huis’ is verkoop en hier kuier sy net en ek sien my kleinkinders hopeloos te min en ons pendel so baie, ek het nog nie kans gekry om wortel te skiet hier nie en eintlik, as ek hier kom, is dit net wasgoed was en weer regmaak vir die volgende pendel of rondrits. En ek voel vasgevang in my seer lyf en my rug waarvan ek nie die spasma kan afkry nie en eintlik voel ek vasgevang tussen my honde. Ja, my honde. Ek het altyd gesê ek moet net een hond hê, nou het ek nog ‘n klein hondjie wat orals plas en poef en ek kan nie eers kaalvoet loop in my eie huis nie en as ons nou iewers heen wil gaan is dit elke keer ‘n probleem, wat van die honde? Dan is die groot hond ook nog al tussenin. En ek kan nie ver loop stap nie, want kleinhondjie stap nog nie lekker nie, dis net ‘n gesukkel en ek verlang na mense en kan aan nie een iemand in die hele dorp dink waar ek kan gaan kuier nie bla bla bla. En eintlik is die waarheid, ek verlang huis toe. Ek het nou lank genoeg rondgedwaal, dis tyd vir huis toe gaan. Maar huis is HIER. Net hier. Dis hier waar ek moet rustig raak.
Ek besef ek moet by die Here uitkom en hou lank stiltetyd met my selfoon langs my, dit moet ek stop. Ek moet my foon op silent sit en hom iewers ver in ‘n laai druk solank ek stiltetyd hou.
Laatmiddag gaan stap ons drietjies en die Here sit mense op my pad met wie ek lank gesels. Die honde stap ook al beter saam. Ek besef Ursula is ook iets van die verlede.
Nog tranerig, maar rustig gaan ek slaap en onthou dat ek mos by die oumas wou gaan kuier het en die een vriendin na die ander se gesiggies kom by my op. Hier is ‘n dorp vol pelle, waaroor het ek eintlik gegrens?
Gelukkig was dit Saterdag se nonsens, alles is weer dooddollies. Sondagoggend preek Ds Corney my amper in ‘n nuwe tranedal in, so mooi is dit. Ons gaan kuier by die bure en my kind kom eet saam met ons middagete. Middagslapie soos ek altyd op die plaas gehad het. Die honde kyk vir my met liefdevolle, opvreetbare gesiggies en lê doodstil op hul kombers en die noi is rustig, waaroor was al die trane?
Genade! Toortsie!? Klink my net na ipikonders, as jy my vra! Hoe spel ‘n mens daai iepiekonderswoord? H’m?
Posted in Dorpslewe, soos gesien deur 'n plaasjapie	Saterdagblues
‹ Previous‘n Lieflike geur
Next ›Hoe ek my blog bedryf
27 thoughts on “Saterdag se dinge”
Mei 1, 2017 om 11:33 vm
Ai Toortsie ek kry ook soms so tjankiesrige dag. Ek glo mens het dit nodig om al die stressies wat ophoop te verwerk. Bly jy voel beter. Sou jou graag Saterdag wou “stick” vir cappuccino en wortelkoek! …hehe banting koek natuurlik
Mei 1, 2017 om 1:50 nm
Met suiker in sou ook gewerk het! 😁
Mei 1, 2017 om 1:57 nm
Mei 1, 2017 om 11:39 vm
Ai, Toorts, toe kry jy die Sondagblues in ooemaat op Saterdag? En dalk ly jy bietjie aan ciltureshock ook? Jy het GROOT veranderinge in n klein tydjie beleef. Gun jouself tyd. Een vd dae is jy weer positiewe Toortsie.
Mei 1, 2017 om 1:51 nm
Is dit alweer laaankal. 😁 Sien, ek kon by jou ook kom kuier het. 😁
Mei 1, 2017 om 11:48 vm
Ek is bly jy het darem nou weer die hêppiekonders. Na so ‘n “af” dag waardeer ‘n mens weer die lewe.
Mei 1, 2017 om 1:52 nm
Jy kan met my toor!
Mei 1, 2017 om 1:53 nm
Mei 1, 2017 om 12:27 nm
LOL, Bly dit gaan al beter!
Mei 1, 2017 om 1:59 nm
Slegvoel moet mens so gou as moontlik met wortel en tak uitroei!
Mei 6, 2017 om 5:49 nm
Beslis! Ek doen nou wat jy so ruk terug gedoen het Toortsie…pak bokse vir my trek. 🙂
Nou waar gaan jy?
Mei 7, 2017 om 9:14 vm
Ek trek Swellendam toe. My vrou is verlede jaar aan kanker oorlede nou vind ek die huis (vyf slaapkamers) is te groot vir een mens alleen. My seun en sy vrou op Swellendam het my genooi om daar te kom bly. So…nou pak ek! Oordrag behoort so teen middel na einde Julie afgehandel te wees. 🙂
Mei 7, 2017 om 11:01 vm
Sterkte en jammer om te hoor van jou vrou.
Mei 1, 2017 om 1:05 nm
As jy nie ‘n afdag kry nie sou ek wonder of jy werklik mens of robot is. Bly jy voel beter 🙂
Mei 1, 2017 om 1:49 nm
Ons almal kry daai blues, dis nodig om maar n traan of tien te stort. Dit was skoon. Daai twee honne kinners is opvreetbaar pragtig.
Mei 1, 2017 om 3:14 nm
Ek dink ek voel al ń paar dae soos jy op Saterdag. Myne hou langer, selfs my blok is vandag oor slegte dinge. Gelukkig kan ons net vra vir ‘joy’, ons Here wil dit altyd mildelik oor ons uitstort.
Mei 1, 2017 om 3:32 nm
Ag ek hoop gou beter. Gelukkig verander ‘n nr 7 se gem
Mei 1, 2017 om 3:33 nm
Gelukkig verander ‘n nr 7 se gemoed mos vinnig. Blykbaar ‘n profeet s’n ook! 😁
*drukkie* ❤ Moenie alleen voel nie soms huil ek oor goed wat glad nie gebeur het nie!
Mei 1, 2017 om 6:58 nm
Ek besef nou dat leënessindroom in verskeie gedaantes kom. Mens dink jy het dit oorwin, dan steek hy op ‘n ander manier sy kop uit.
Mei 2, 2017 om 6:46 nm
Sterkte Ek is seker dit sal beter gaan
Mei 2, 2017 om 6:50 nm
Dankie. Dit gaan alreeds beter.
Mei 2, 2017 om 3:18 nm
Mens kry sulke dae…jy het getrek,jou kinders is weg,die lewe waaraan jy gewoond was het verander…skielik vang dit jou.Ek is bly dit gaan beter.
Mei 2, 2017 om 3:19 nm
Ja wat, ek dans al weer amper die riel!
Mei 3, 2017 om 8:11 nm
En ek is mal oor honde… ek sê net vir die kinders hulle moet asb mooi kyk as ek dalk na die beter plek gaan. Gelukkig is my dogter dr Veearts sy sal weet wat om te doen xx
Ja wat hulle sal mooi iyk.